ลูกแมว

ลูกแมว เป็นแมววัยเยาว์ โดยหลังจากที่ลูกแมวเกิด ลูกแมวจะแสดงความแบเบาะระยะแรกและต้องพึ่งพาแม่เพื่อความอยู่รอด โดยปกติแล้วพวกมันจะไม่ลืมตาเป็นเวลาเจ็ดถึงสิบวัน หลังจากนั้นประมาณสองสัปดาห์ ลูกแมวจะพัฒนาอย่างรวดเร็วและเริ่มสำรวจโลกภายนอกที่หลบภัย หลังจากนั้นอีกสามถึงสี่สัปดาห์ พวกมันจะเริ่มกินอาหารแข็งและมีฟันน้ำนมงอกขึ้นมา อนึ่ง ลูกแมวบ้านเป็นสัตว์สังคมอย่างมากและมักจะชอบมิตรภาพของมนุษย์

 ศัพทมูลวิทยา 
ในภาษาอังกฤษ คำว่า "kitten" ที่หมายถึงลูกแมวมาจากคำภาษาอังกฤษสมัยกลางคือ  ซึ่งมาจากภาษาฝรั่งเศสในยุคแรกคือ  หรือ  ส่วนเสือวัยเยาว์จะเรียกว่า "cub" มากกว่า kitten ซึ่งทั้งสองคำ (แต่โดยทั่วไปมักเรียกว่า "kitten") อาจใช้กับลูกสัตว์วงศ์เสือและแมวป่าที่มีขนาดเล็กกว่า เช่น โอเซลอต, แคราแคล และสกุลลิงซ์

 พัฒนาการ 

ครอกสัตว์ตระกูลแมวมักประกอบด้วยลูกแมวสองถึงห้าตัว แต่เป็นที่ทราบกันว่าครอกมีได้ทั้งหนึ่งถึงมากกว่าสิบตัว"How Many Kittens Are in a Litter? — Chewy". petcha.com. 3 May 2016. Retrieved on 20 September 2018. โดยทั่วไปลูกแมวจะเกิดหลังจากระยะมีครรภ์ระหว่าง 64 ถึง 67 วัน โดยมีความยาวเฉลี่ย 66 วัน เมื่อลูกแมวเกิด ลูกแมวจะออกมาในส่วนที่คล้ายถุงที่เรียกว่าเยื่อถุงน้ำคร่ำ ซึ่งแม่แมวกัดและกินเข้าไป

ในช่วงหลายสัปดาห์แรก ลูกแมวจะไม่สามารถปัสสาวะหรืออุจจาระได้หากไม่ได้รับการกระตุ้นจากแม่แมว นอกจากนี้ ลูกแมวยังไม่สามารถควบคุมอุณหภูมิร่างกายได้ในช่วงสามสัปดาห์แรก ดังนั้น ลูกแมวที่เกิดในอุณหภูมิต่ำกว่า  อาจเสียชีวิตจากภาวะตัวเย็นเกินหากแม่แมวไม่ทำให้พวกมันอบอุ่น ส่วนน้ำนมของแม่แมวมีความสำคัญมากต่อโภชนาการและการเจริญเติบโตอย่างเหมาะสมของลูกแมว น้ำนมนี้ถ่ายทอดสารภูมิต้านทานไปยังลูกแมว ซึ่งช่วยปกป้องลูกแมวจากโรคติดเชื้อ ดังที่ได้กล่าวไปแล้วข้างต้น ที่พวกมันไม่สามารถปัสสาวะได้ ดังนั้น พวกมันจึงมีความต้องการของเหลวสูงมาก ทั้งนี้ ลูกแมวจะลืมตาประมาณเจ็ดถึงสิบวันหลังคลอด ในระยะแรกจอตาจะยังพัฒนาไม่เต็มที่ และการมองเห็นจะไม่ดี ซึ่งลูกแมวจะมองเห็นได้ไม่ดีเท่าแมวโตจนกว่าจะถึงสัปดาห์ที่สิบหลังคลอด

ลูกแมวจะพัฒนาอย่างรวดเร็วมากตั้งแต่อายุประมาณสองสัปดาห์จนถึงสัปดาห์ที่เจ็ด การประสานงานและความแข็งแกร่งของพวกมันดีขึ้น และพวกมันก็เล่นต่อสู้กันกับพี่น้องร่วมครอกและเริ่มสำรวจโลกภายนอกที่หลบภัยหรือโพรง พวกมันเรียนรู้ที่จะทำความสะอาดโดยการเลียตัวเองและตัวอื่น รวมถึงเล่นเกมล่าและสะกดรอยตาม ซึ่งแสดงให้เห็นถึงความสามารถโดยกำเนิดของพวกมันในฐานะนักล่า ทักษะโดยกำเนิดเหล่านี้ได้รับการพัฒนาโดยแม่ลูกแมวหรือแมวโตตัวอื่น ๆ ที่นำเหยื่อที่มีชีวิตมาที่รัง และต่อมา แม่แมวได้สาธิตเทคนิคการล่าให้ลูกแมวเลียนแบบ เมื่อลูกแมวมีอายุถึงสามถึงสี่สัปดาห์ พวกมันจะค่อย ๆ หย่านนมและเริ่มกินอาหารแข็ง โดยการหย่านนมจะเสร็จสิ้นเมื่ออายุหกถึงแปดสัปดาห์ โดยทั่วไปลูกแมวจะเริ่มฟันน้ำนมหลุดเมื่ออายุประมาณสามเดือน และจะมีฟันแท้ครบชุดเมื่ออายุได้เก้าเดือน ลูกแมวจะใช้ชีวิตด้วยอาหารแข็งเป็นหลักหลังจากหย่านนม แต่โดยปกติแล้วจะยังคงดูดนมต่อไปเป็นครั้งคราว จนกระทั่งแยกจากแม่ของพวกมัน ทั้งนี้ แม่แมวบางตัวจะแยกลูกแมวออกจากกันตั้งแต่เมื่อพวกมันอายุได้สามเดือน ในขณะที่บางตัวก็ยังคงดูแลลูกแมวต่อไปจนกระทั่งพวกมันเข้าใกล้ความพร้อมทางเพศ

โดยทั่วไปแล้วการจะระบุเพศของลูกแมวนั้นทำได้ง่ายตั้งแต่แรกเกิด แต่เมื่อถึงหกสัปดาห์ การจะระบุนี้จะยากขึ้นเนื่องจากขนเริ่มงอกขึ้นในบริเวณอวัยวะเพศ ทั้งนี้ ช่องเปิดท่อปัสสาวะของตัวผู้จะเป็นกลม ๆ ในขณะที่ช่องเปิดท่อปัสสาวะของตัวเมียจะเป็นแบบรอยแยก ความแตกต่างที่เห็นได้ชัดอีกประการหนึ่งคือระยะห่างระหว่างทวารหนักกับช่องเปิดท่อปัสสาวะ ซึ่งในตัวผู้จะมากกว่าในตัวเมีย

ลูกแมวเป็นสัตว์สังคมสูงและใช้เวลาส่วนใหญ่ในการโต้ตอบกับสัตว์ที่มีอยู่และเล่นตามลำพัง การเล่นกับลูกแมวตัวอื่นจะถึงจุดสูงสุดในช่วงเดือนที่สามหรือสี่หลังคลอด จากนั้นจะถึงช่วงล่าและสะกดรอยตามแบบตัวต่อตัวมากขึ้นในภายหลัง เมื่อถึงประมาณห้าเดือน

บรรดาลูกแมวมีความเปราะบางเนื่องจากชอบหาที่มืดเพื่อซ่อนตัว ซึ่งบางครั้งอาจถึงขั้นเสียชีวิตได้หากไม่ได้รับการดูแลอย่างใกล้ชิด และแมวมีพฤติกรรมที่จะหาที่หลบภัยใต้หรือในรถยนต์หรือบนล้อรถในช่วงที่มีพายุหรืออากาศหนาวเย็น โดยมักส่งผลให้กระดูกหัก, เกิดแผลไหม้, โรคลมแดด, อวัยวะภายในเสียหาย หรือเสียชีวิตได้Daphne Sashin, Five Risky Hiding Places For Cats. WebMD, September 14, 2010.

โดยทั่วไปลูกแมวเลี้ยงจะถูกส่งไปบ้านใหม่เมื่ออายุได้หกถึงแปดสัปดาห์ แต่มีการแนะนำว่าการอยู่กับแม่และพี่น้องร่วมครอกตั้งแต่อายุหกถึงสิบสองสัปดาห์เป็นสิ่งสำคัญต่อพัฒนาการทางสังคมและพฤติกรรมของลูกแมว ที่โดยปกติแล้ว ผู้เพาะพันธุ์และบ้านอุปถัมภ์/ช่วยเหลือสัตว์จะไม่ขายหรือให้ลูกแมวที่มีอายุน้อยกว่าสิบสองสัปดาห์ไปเลี้ยง ซึ่งในหลายเขตอำนาจศาล การให้ลูกแมวที่มีอายุต่ำกว่าแปดสัปดาห์ถือเป็นสิ่งผิดกฎหมาย ลูกแมวโดยทั่วไปจะถึงวัยเจริญพันธุ์เมื่ออายุประมาณเจ็ดเดือน และแมวจะเข้าสู่วัยผู้ใหญ่เต็มที่เมื่ออายุประมาณหนึ่งขวบ

 สุขภาพ 
ลูกแมวเลี้ยงในสังคมที่พัฒนาแล้วมักจะได้รับการฉีดวัคซีนป้องกันโรคทั่วไปเมื่อมีอายุตั้งแต่สองถึงสามเดือน ซึ่งการฉีดวัคซีนรวมตามปกติสามารถป้องกันโรคไข้หัดหวัดแมว (FVR), คาลิซิไวรัสในแมว (C) และฟีไลน์แพนลิวโคพีเนีย (P) ที่โดยทั่วไปการฉีดวัคซีนเอฟวีอาร์ซีพี (FVRCP) จะให้เมื่ออายุแปด, สิบสอง และสิบหกสัปดาห์ รวมทั้งอาจฉีดวัคซีนป้องกันโรคพิษสุนัขบ้าเมื่ออายุสิบหกสัปดาห์ บรรดาลูกแมวมักจะได้รับการทำหมันเมื่ออายุได้เจ็ดเดือน แต่ลูกแมวก็อาจทำหมันได้ตั้งแต่อายุเพียงเจ็ดสัปดาห์ (หากตัวใหญ่พอ) โดยเฉพาะในศูนย์พักพิงสัตว์ ซึ่งการทำหมันในระยะเริ่มแรกดูเหมือนจะไม่ก่อให้เกิดความเสี่ยงต่อสุขภาพแมวในระยะยาว และอาจเป็นประโยชน์ต่อแมวตัวผู้ด้วยซ้ำ นอกจากนี้ โดยทั่วไปลูกแมวจะได้รับยาถ่ายพยาธิตัวกลมเมื่ออายุได้ประมาณสี่สัปดาห์

 ดูเพิ่ม 
 สกุลแมว
 ลูกหมา

 อ้างอิง 

 แหล่งที่มา 

 เอกสาร 


















 ออนไลน์ 





 แหล่งข้อมูลอื่น 

 Timetable of kitten development (weeks 1 to 8)

หมวดหมู่:แมว